
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2397 

9 Σεπτεμβρίου 2014 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Κατάργηση πόρων και διάλυση του Κεφαλαίου Απο- 
ζημιώσεως Φορτοεκφορτωτών (Κ.Α.Φ.) Λιμένος 

Πρέβεζας. 1 

Καθορισμός αριθμού θέσεων για την Εθνική Βιβλιο¬ 
θήκη της Ελλάδας (Υπουργείο Παιδείας και Θρη¬ 
σκευμάτων), που πληρούνται από άτομα που προ¬ 
στατεύονται από το Ν. 2643/1998 και κατανομή 

των θέσεων αυτών. 2 

Καθορισμός της διαδικασίας και του τρόπου απόδο¬ 
σης στην εταιρεία «ΕΘΝΙΚΟ ΚΤΗΜΑΤΟΛΟΓΙΟ ΚΑΙ 
ΧΑΡΤΟΓΡΑΦΗΣΗ Ανώνυμη Εταιρεία» (διακριτικός 
τίτλος «ΕΚΧΑ Α.Ε.») του ποσού που απομένει από 
τα παρακρατηθέντα υπέρ του άμισθου υποθηκο¬ 
φύλακα δικαιώματα μετά την καταβολή των δα¬ 
πανών για την έναρξη της λειτουργίας του Κτη- 
ματολογικού Γραφείου, κατά τις διατάξεις της 
περ. γ) της παρ. 6 του άρθρου 23 του Ν. 2664/1998 

(Α' 275), όπως έχει τροποποιηθεί και ισχύει. 3 

Καθορισμός του τρόπου και της διαδικασίας είσπρα¬ 
ξης των υπέρ της εταιρείας «ΕΘΝΙΚΟ ΚΤΗΜΑ¬ 
ΤΟΛΟΓΙΟ ΚΑΙ ΧΑΡΤΟΓΡΑΦΗΣΗ Ανώνυμη Εται¬ 
ρεία» (διακριτικός τίτλος «Ε.Κ.ΧΑ. Α.Ε.») πάγιων 
ανταποδοτικών τελών κτηματογράφησης της 
παρ. 10 περ. α' υποπερ. αα' και γ’ του άρθρου 2 
του Ν. 2308/1995 (Α' 114), όπως έχει τροποποιηθεί 


και ισχύει. 4 

ΑΠΟΦΑΣΕΙ Σ 

Αριθμ. 27118/1782 (1) 


Κατάργηση πόρων και διάλυση του Κεφαλαίου Αποζη- 
μιώσεως Φορτοεκφορτωτών (Κ.Α.Φ.) Λιμένος Πρέβεζας. 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του άρθρου 48 του Ν. 4250/2014 «Διοικητικές 
Απλουστεύσεις - Καταργήσεις, Συγχωνεύσεις Νομικών 
Προσώπων και Υπηρεσιών του Δημοσίου Τομέα - Τρο¬ 


ποποίηση Διατάξεων του Π.Δ. 318/1992 (Α' 161) και λοιπές 
ρυθμίσεις». 

β) Του 2362/1995 «Περί Δημόσιου Λογιστικού, ελέγχου 
των δαπανών του κράτους και άλλες διατάξεις» (ΦΕΚ 
247/Α'/1995) όπως τροποποιήθηκε και ισχύει σήμερα. 

γ) Του Π.Δ. 63/2005 «Κωδικοποίηση της νομοθεσίας για 
την Κυβέρνηση και Κυβερνητικά Όργανα» (ΦΕΚ 98/Α'). 

δ) Του ΠΔ. 85/2012 «Ίδρυση και μετονομασία υπουρ¬ 
γείων...» (ΦΕΚ 141/Α'/2012). 

2. Το αριθμ. 638/14 αντίγραφο πρακτικού της Διοικού- 
σας Επιτροπής του Κ.Α.Φ. Λιμένος Πρέβεζας σχετικά 
με τη διάλυση του Κ.Α.Φ. Λιμένος Πρέβεζας, το οποίο 
μας εστάλει με το υπ’ αριθμ. 17/28-07-2014 διαβιβαστικό. 

3. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Εγκρίνουμε την υπ’ αριθμ. 638/14 απόφαση της Διοι- 
κούσας Επιτροπής του Κ.Α.Φ. Λιμένος Πρέβεζας, σύμ¬ 
φωνα με την οποία καταργούνται οι πόροι υπέρ Κ.Α.Φ. 
Λιμένος Πρέβεζας που αφορά σχηματισμό Κεφαλαίου 
Αποζημίωσης Φορτοεκφορτωτών Λιμένος Πρέβεζας και 
τη διάλυση αυτού. 

2. Τα εναπομείναντα αποθεματικά κεφάλαια του Κ.Α.Φ. 
Λιμένος Πρέβεζας, μετά την ολοσχερή εξόφληση των 
πάσης φύσεως προς τρίτους τυχόν υποχρεώσεων, δια¬ 
νέμονται στα έχοντα δικαίωμα πρόσωπα προς απόληψη 
εφάπαξ αποζημίωσης (φορτοεκφορτωτές και υπαλλή¬ 
λους), ανάλογα των ετών συμμετοχής τους στο Κ.Α.Φ. 
μέχρι 31.12.2013, ανεξαρτήτως του ελάχιστου απαιτού- 
μενου χρόνου συμμετοχής τους στο Κ.Α.Φ. και ανε¬ 
ξαρτήτως των γενικών και ειδικών όρων και προϋπο¬ 
θέσεων που προβλέπονται στο Κανονισμό Διοίκησης, 
Λειτουργίας και Παροχών του Κ.Α.Φ. για τη δημιουργία 
δικαιώματος για τη χορήγηση της εφάπαξ αποζημίωσης. 

Κλάσμα του έτους πέραν των έξι (6) μηνών λογίζεται 
ως πλήρες έτος και υπολογίζεται για τη χορήγηση της 
εφάπαξ αποζημίωσης. 

Από της εξαντλήσεως του οικείου λογαριασμού, όπως 
προβλέπεται παραπάνω, εξαντλείται κάθε οικονομική 
υποχρέωση του Κ.Α.Φ., λογιζομένου του δικαιώματος 
προς απόληψη εφάπαξ αποζημίωσης εκάστου δικαιού¬ 
χου ως πλήρως ικανοποιημένου. 

Τα ανωτέρω οριζόμενα ισχύουν και για τις τυχόν οφει- 
λόμενες εφάπαξ αποζημιώσεις των δικαιούχων φορτο- 

εκφορτωτών και υπαλλήλων του Κ.Α.Φ., οι οποίοι λόγω 
οικονομικής αδυναμίας και λόγω έλλειψης των ανα¬ 
γκαίων αποθεματικών του Κ.Α.Φ. δεν έχουν λάβει την, 
μέχρι ισχύος του Ν. 4250/2014, εφάπαξ αποζημίωση και 
δεν τους έχει καταβληθεί μερικά ή συνολικά η εφάπαξ 
αποζημίωση. 

Τυχόν οικονομικές απαιτήσεις κάθε είδους των δικαι¬ 
ούχων του Κ.Α.Φ. από τον Κρατικό Προϋπολογισμό δεν 
ικανοποιούνται. 

Τυχόν αδιάθετα κεφάλαια μετά την ολοσχερή καταβο¬ 
λή των υποχρεώσεων και τη διανομή των αποθεματικών, 
καθώς και η κινητή και ακίνητη περιουσία, ο εξοπλισμός 
και τα περιουσιακά στοιχεία του Κ.Α.Φ. περιέρχονται 
αυτοδίκαια, χωρίς την τήρηση οποιουδήποτε τύπου, 
πράξης ή συμβολαίου, ατελώς και χωρίς αντάλλαγμα 
στο Ενιαίο Κεφάλαιο Αποζημίωσης Φορτοεκφορτωτών 
(Ε.Κ.Α.Φ.), με την επιφύλαξη των συνταγματικών διατά¬ 
ξεων περί δωρεών, κληρονομιών και κληροδοσιών, το 
οποίο έχει στο εξής την αποκλειστική κυριότητα, χρήση 
και διαχείριση των περιουσιακών στοιχείων του υπό 
διάλυση Κ.Α.Φ. Η κινητή περιουσία, ο εξοπλισμός και 
το αρχείο του υπό διάλυση Κ.Α.Φ. φυλάσσεται προσω¬ 
ρινά στα γραφεία του Τμήματος Επιθ/σης Εργασιακών 
Σχέσεων Πρέβεζας. Υφιστάμενες μισθώσεις ακινήτων 
του υπό διάλυση ΚΑΦ λύονται αζημίως το αργότερο 
μέχρι τις 31.12.2014. 

3. Η ολοκλήρωση διάλυσης του Κ.Α.Φ. Λιμένος Πρέ¬ 
βεζας επέρχεται μετά την εκτέλεση των ανωτέρω 
ενεργειών, καθώς και με την κατάρτιση των σχετικών 
απολογισμών και την υποβολή τους για έγκριση από 
την αρμόδια Αποκεντρωμένη Διοίκηση. 

Η ισχύς της απόφασης αρχίζει από τη δημοσίευση 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2014 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθμ. 28326/1464 (2) 

Καθορισμός αριθμού θέσεων για την Εθνική Βιβλιοθήκη 
της Ελλάδας (Υπουργείο Παιδείας και Θρησκευμά¬ 
των), που πληρούνται από άτομα που προστατεύο¬ 
νται από το Ν. 2643/1998 και κατανομή των θέσε¬ 
ων αυτών. 

Ο ΥΦΥΠΟΥΡΓΟΣ ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

1. Τις διατάξεις των παρ. 1 και 2 του άρθρου 3 του 
Ν. 2643/1998 (220/Α') «Μέριμνα για την απασχόληση προ¬ 
σώπων ειδικών κατηγοριών και άλλες διατάξεις», όπως 
ισχύει μετά την τελευταία τροποποίηση του με τις δια¬ 
τάξεις του άρθρου 11 του Ν.3051/2002 (220/Α') «Συνταγ¬ 
ματικά κατοχυρωμένες ανεξάρτητες αρχές, ρυθμίσεις». 

2. Τις διατάξεις της παρ. 1 του άρθρου 11 του Ν. 3051/2002 
και της παρ. 3 του άρθρου 31 του Ν. 2956/2001. 

3. Τις διατάξεις των περιπτώσεων α' και γ' της παρ. 4, 
του άρθρου 1 του Ν. 3454/2006 (75/Α') «Ενίσχυση της 
οικογένειας και λοιπές διατάξεις». 

4. Την αριθμ. πρωτ.ΔΙΠΠ/Φ.ΕΓΚΡ. 10/112/17770/23-07-2014 
Απόφαση της Επιτροπής της Πράξης Υπουργικού Συμ¬ 


βουλίου 33/2006 (άρθρο 2 παρ. 1) «Εγκριση για την κίνη¬ 
ση διαδικασιών πλήρωσης είκοσι (20) κενών οργανικών 
θέσεων, στην Εθνική Βιβλιοθήκη της Ελλάδας (Υπουρ¬ 
γείο Παιδείας και θρησκευμάτων). 

5. Το αριθμ. 122312/1Ζ/31 -07-2014 έγγραφο του Υπουρ¬ 
γείου Παιδείας και Θρησκευμάτων, για τη δέσμευση 
μίας (1) θέσεως κλάδου Π.Ε. Βιβλιοθηκονόμων για προ- 
στατευόμενο του Ν. 2643/1998 από τις είκοσι (20) προς 
πλήρωση κενές οργανικές θέσεις διαφόρων κλάδων 
και ειδικοτήτων στην Εθνική Βιβλιοθήκη της Ελλάδας 
(Υ.ΠΑΙ.Θ). 

6. Την υπ’ αριθμ. οικ. 20894/61/20-6-2014 (ΦΕΚ 1634/ 
Β720-6-2014) Κοινή Απόφαση Πρωθυπουργού και 
Υπουργού Εργασίας, Κοινωνικής Ασφάλισης και Πρό¬ 
νοιας «Καθορισμός αρμοδιοτήτων των Υφυπουργών 
Εργασίας, Κοινωνικής Ασφάλισης και Πρόνοιας Βασι¬ 
λείου Κεγκέρογλου, Αντωνίου Μπέζα και Ιωάννη Πλα- 
κιωτάκη». 

7. Το γεγονός ότι η απόφαση δεν προκαλεί δαπάνη 
σε βάρος του κρατικού προϋπολογισμού, αποφασί¬ 
ζουμε: 

Α. Καθορίζουμε το συνολικό αριθμό των θέσεων εργα¬ 
σίας για την Εθνική Βιβλιοθήκη της Ελλάδας (Υ.ΠΑΙ.Θ.), 
που πρόκειται να πληρωθούν από άτομα που προστα¬ 
τεύονται από τις διατάξεις του Ν. 2643/1998, σε μία (1). 

Β. Κατανέμουμε την ανωτέρω θέση ως εξής: 


ΠΕΡΙΦ. 

ΕΝΟΤΗΤΑ 

ΦΟΡΕΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑ¬ 

ΣΙΑΣ 

ΘΕΣΕΙΣ 

Ν.2643/ 

1998 

ΑΤΤΙΚΗΣ 

ΕΘΝΙΚΗ 
ΒΙΒΛΙΟΘΗΚΗ 
ΤΗΣ ΕΛΛΑΔΑΣ 

ΠΕ ΒΙΒΛΙΟ- 
ΘΗΚΟΝΟ- 
ΜΩΝ 

Πολυτέκνων 

1 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 3 Σεπτεμβρίου 2014 

Ο ΥΦΥΠΟΥΡΓΟΣ 

ΒΑΣΙΛΕΙΟΣ ΚΕΓΚΕΡΟΓΛΟΥ 
-♦- 

Αριθμ. 41030 (3) 

Καθορισμός της διαδικασίας και του τρόπου απόδοσης 
στην εταιρεία «ΕΘΝΙΚΟ ΚΤΗΜΑΤΟΛΟΓΙΟ ΚΑΙ ΧΑΡ¬ 
ΤΟΓΡΑΦΗΣΗ Ανώνυμη Εταιρεία» (διακριτικός τίτλος 
«ΕΚΧΑ Α.Ε.») του ποσού που απομένει από τα παρα- 
κρατηθέντα υπέρ του άμισθου υποθηκοφύλακα δι¬ 
καιώματα μετά την καταβολή των δαπανών για την 
έναρξη της λειτουργίας του Κτηματολογικού Γρα¬ 
φείου, κατά τις διατάξεις της περ. γ) της παρ. 6 του 
άρθρου 23 του Ν. 2664/1998 (Α' 275), όπως έχει τρο¬ 
ποποιηθεί και ισχύει. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ - ΔΙΚΑΙΟΣΥΝΗΣ, 
ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις της περ. γ) της παρ. 6 του άρθρου 
23 του Ν. 2664/1998 «Εθνικό Κτηματολόγιο και άλλες 
διατάξεις» (Α' 275), όπως η παρ. 6 έχει τροποποιηθεί με 
την παρ. 12 του άρθρου 2 του ν. 3127/2003 «Τροποποίηση 
και συμπλήρωση των νόμων 2308/1995 και 2664/1998 για 













ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


29869 


την Κτηματογράφηση και το Εθνικό Κτηματολόγιο και 
άλλες διατάξεις» (Α' 67) και αντικαταστάθηκε με την 
παρ. 18 του άρθρου 2 του Ν. 4164/2013 «Συμπλήρωση 
των διατάξεων περί Εθνικού Κτηματολογίου και άλλες 
ρυθμίσεις» (Α' 156) και ισχύει. 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του Π.Δ/τος 63/2005 
(Α' 98). 

3. Το υπ’ αριθμ. 592/θέμα 12ο/3-6-2014 Απόσπασμα 
Πρακτικού του Διοικητικού Συμβουλίου της εταιρείας 
«ΕΘΝΙΚΟ ΚΤΗΜΑΤΟΛΟΓΙΟ ΚΑΙ ΧΑΡΤΟΓΡΑΦΗΣΗ Ανώνυ¬ 
μη Εταιρεία» (ΕΚΧΑ Α.Ε.). 

4. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Μετά την παραλαβή της έγγραφης ειδοποίησης της 
εταιρείας «ΕΘΝΙΚΟ ΚΤΗΜΑΤΟΛΟΓΙΟ ΚΑΙ ΧΑΡΤΟΓΡΑΦΗ¬ 
ΣΗ Ανώνυμη Εταιρεία» (διακριτικός τίτλος «ΕΚΧΑ Α.Ε.») 
σύμφωνα με το πρώτο εδάφιο της περ. γ) της παρ. 6 του 
άρθρου 23 του Ν. 2664/1998 (Α' 275), όπως ισχύει, ο άμι¬ 
σθος υποθηκοφύλακας υποχρεούται να αποστείλει στην 
εταιρεία «ΕΚΧΑ Α.Ε.» εντός του πρώτου δεκαπενθημέ¬ 
ρου κάθε ημερολογιακού μήνα συγκεντρωτική, μηνιαία 
κατάσταση των πράξεων του προηγούμενου μήνα για 
τις οποίες εισπράχθηκαν και παρακρατήθηκαν από αυ¬ 
τόν όλα τα υπέρ αυτού δικαιώματα. Η υποχρέωση αυτή 
διαρκεί έως το πρώτο δεκαπενθήμερο μετά την παρέ¬ 
λευση του τελευταίου μήνα του τρίτου ή του δέκατου, 
κατά περίπτωση, τριμήνου, που διαρκεί η παρακράτηση, 
σύμφωνα με την ίδια διάταξη. Για υποθηκοφυλακεία που 
ο συνολικός αριθμός καταχωρίσεων κατά το προηγού¬ 
μενο έτος για τις οποίες εισπράττονται αναλογικά δι¬ 
καιώματα, δεν υπερβαίνει τις χίλιες πεντακόσιες (1.500) 
πράξεις η αποστολή των συγκεντρωτικών καταστάσεων 
της πρώτου εδαφίου του παρόντος διενεργείται εντός 
του πρώτου δεκαπενθημέρου κάθε τέταρτου ημερολο¬ 
γιακού μήνα και αφορά στις πράξεις των προηγούμενων 
τριών μηνών για τις οποίες εισπράχθηκαν και παρακρα¬ 
τήθηκαν από τον άμισθο υποθηκοφύλακα όλα τα υπέρ 
αυτού δικαιώματα. 

Αρθρο 2 

Εντός του πρώτου δεκαπενθημέρου του επόμενου 
μήνα μετά το τέλος του πρώτου τριμήνου που άρχεται 
η παρακράτηση, ο άμισθος υποθηκοφύλακας υποχρε- 
ούται να αποστείλει στην εταιρεία «ΕΚΧΑ Α.Ε.» συ¬ 
γκεντρωτική, τριμηνιαία κατάσταση των λειτουργικών 
δαπανών στις οποίες προέβη για την προετοιμασία 
της έναρξης της λειτουργίας του Κτηματολογίου με 
αναφορά στον κωδικό δαπάνης που αναγράφεται στην 
έγγραφη ειδοποίηση της εταιρείας. Η τριμηνιαία κα¬ 
τάσταση δαπανών συνοδεύεται από φωτοτυπίες των 
οικείων παραστατικών δαπανών. Η υποχρέωση αυτή 
διαρκεί έως το πρώτο δεκαπενθήμερο του επόμενου 
μήνα μετά την παρέλευση του τελευταίου τριμήνου 
που διαρκεί η παρακράτηση. 

Άρθρο 3 

Ύστερα από έγγραφη, αιτιολογημένη ενημέρωση προς 
την εταιρεία «ΕΚΧΑ Α.Ε.», ο άμισθος υποθηκοφύλακας 


δικαιούται να προβεί σε προμήθεια συμπληρωματικών 
ποσοτήτων, πρόσθετων ειδών ή αναβαθμισμένων χα¬ 
ρακτηριστικών εξοπλισμού ή άλλων εργασιών, εκτός 
των αναφερομένων στην έγγραφη ειδοποίηση της εται¬ 
ρείας, εάν, κατά την κρίση του, αυτές απαιτούνται για 
τις ανάγκες της λειτουργίας του Κτηματολογικού Γ ρα¬ 
φείου. Πρόσθετες δαπάνες για τις οποίες δεν προκύπτει 
έγγραφη, αιτιολογημένη ενημέρωση προς την εταιρεία 
«ΕΚΧΑ Α.Ε.», σύμφωνα με το προηγούμενο εδάφιο, δεν 
λαμβάνονται υπόψη κατά την τελική οικονομική εκκα¬ 
θάριση που προηγείται της απόδοσης. 

Άρθρο 4 

1. Μετά την παρέλευση της νόμιμης περιόδου παρα¬ 
κράτησης ως αυτή ορίζεται στην περ. γ) της παρ. 6 του 
άρθρου 23 του Ν. 2664/1998, όπως ισχύει, ο άμισθος 
υποθηκοφύλακας αποστέλλει εντός δεκαπέντε ημερών 
συγκεντρωτική κατάσταση παρακρατηθέντων ποσών 
και δαπανών, σύμφωνα με την οποία η εταιρεία «ΕΚΧΑ 
Α.Ε.» πραγματοποιεί την τελική οικονομική εκκαθάρι¬ 
ση. Γ ια το προς απόδοση ποσό, όπως προκύπτει από 
τον τελικό λογιστικό έλεγχο και βεβαιώνεται με πράξη 
του Διοικητικού Συμβουλίου της εταιρείας «ΕΚΧΑ Α.Ε.», 
εκδίδεται ατομική ειδοποίηση οφειλής που αποστέλ- 
λεται στον άμισθο υποθηκοφύλακα και αυτός υποχρε- 
ούται εντός του πρώτου ημερολογιακού μήνα από την 
παραλαβή της ατομικής ειδοποίησης να καταβάλει το 
οφειλόμενο ποσό σε λογαριασμό της εταιρείας που 
τηρείται σε οποιοδήποτε από τα αναγραφόμενα στην 
ίδια ατομική ειδοποίηση πιστωτικά ιδρύματα. Σε περί¬ 
πτωση μη καταβολής του προς απόδοση ποσού εντός 
αυτής της προθεσμίας, η είσπραξη διενεργείται κατά 
τις διατάξεις του ΚΕΔΕ. 

2. Λαμβανομένων υπόψη των οριζομένων στο άρθρο 
3 της παρούσας εάν κατά τον τελικό λογιστικό έλεγχο 
προκύψει ότι το συνολικό ποσό των δαπανών υπερβαίνει 
το συνολικό ποσό των παρακρατηθέντων δικαιωμά¬ 
των, η διαφορά βαρύνει τον άμισθο υποθηκοφύλακα και 
ουδεμία απαίτηση υφίσταται σε βάρος της εταιρείας 
«ΕΚΧΑ Α.Ε.». Το ίδιο ισχύει για δαπάνες που περιέχο- 
νται στην έγγραφη ειδοποίηση της εταιρείας «ΕΚΧΑ 
Α.Ε.», σύμφωνα με το πρώτο εδάφιο της περ. γ) της 
παρ. 6 του άρθρου 23 του Ν. 2664/1998, όπως ισχύει, 
αλλά διενεργούνται μετά την παρέλευση της νόμιμης 
περιόδου παρακράτησης των δικαιωμάτων υπέρ του 
άμισθου υποθηκοφύλακα, ως αυτή ορίζεται στην ίδια 
διάταξη και δεν συμπεριλαμβάνονται στην τελική οικο¬ 
νομική εκκαθάριση. 

Άρθρο 5 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2014 

ο ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΟΙΚΟΝΟΜΙΚΩΝ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΓΚΙΚΑΣ ΧΑΡΔΟΥΒΕΛΗΣ ΙΩΑΝΝΗΣ ΜΑΝΙΑΤΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΑΘΑΝΑΣΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 41024 (4) 

Καθορισμός του τρόπου και της διαδικασίας είσπραξης 
των υπέρ της εταιρείας «ΕΘΝΙΚΟ ΚΤΗΜΑΤΟΛΟΓΙΟ 
ΚΑΙ ΧΑΡΤΟΓΡΑΦΗΣΗ Ανώνυμη Εταιρεία» (διακριτικός 
τίτλος «Ε.Κ.ΧΑ. Α.Ε.») πάγιων ανταποδοτικών τελών 
κτηματογράφησης της παρ. 10 περ. α' υποπερ. αα' 
και γ’ του άρθρου 2 του Ν. 2308/1995 (Α' 114), όπως 
έχει τροποποιηθεί και ισχύει. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις της περ. β' και του τρίτου εδαφίου 
της περ. γ' της παρ. 10 του άρθρου 2 του Ν. 2308/1995 
«Κτηματογράφηση για τη δημιουργία Εθνικού Κτημα¬ 
τολογίου. Διαδικασία έως τις πρώτες εγγραφές στα 
κτηματολογικά βιβλία και άλλες διατάξεις» (Α' 114), όπως 
η περ. γ' αντικαταστάθηκε με την παρ. 12 του άρθρου 
3 του Ν. 4164/2013 «Συμπλήρωση των διατάξεων περί 
Εθνικού Κτηματολογίου και άλλες ρυθμίσεις» (Α' 156). 

2. Τις διατάξεις των εδ. α' και β' της παρ. 1 και της 
περ. δ) της παρ. 2 του άρθρου 1 του Ν. 4164/2013 «Συ¬ 
μπλήρωση των διατάξεων περί Εθνικού Κτηματολογίου 
και άλλες ρυθμίσεις» (Α' 156), όπως ισχύει. 

3. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του Π.Δ/τος 63/2005 
(Α' 98). 

4. Το υπ’ αριθμ. 592/θέμα 3ο/3-6-2014 Απόσπασμα 
Πρακτικού του Διοικητικού Συμβουλίου της εταιρείας 
«ΕΘΝΙΚΟ ΚΤΗΜΑΤΟΛΟΓΙΟ ΚΑΙ ΧΑΡΤΟΓΡΑΦΗΣΗ Ανώνυ¬ 
μη Εταιρεία» (Ε.Κ.ΧΑ. Α.Ε.). 

5. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. α) Η καταβολή του πάγιου ανταποδοτικού τέλους 
κτηματογράφησης υπέρ της Ε.Κ.ΧΑ. Α.Ε., που προβλέ- 
πεται στην περ. α' υποπερ. αα' της παρ. 10 του άρθρου 


2 του Ν. 2308/1995 (Α' 114), όπως έχει τροποποιηθεί και 
ισχύει, από την έναρξη της συλλογής δηλώσεων και 
έως τις πρώτες εγγραφές γίνεται είτε σε λογαριασμό 
της «Ε.Κ.ΧΑ. Α.Ε.» που τηρείται σε οποιοδήποτε νομίμως 
λειτουργούν πιστωτικό ίδρυμα και αναφέρεται στην 
απόφαση της Ε.Κ.ΧΑ. Α.Ε. με την οποία καλούνται οι 
έχοντες εγγραπτέα δικαιώματα στην υπό κτηματογρά- 
φηση περιοχή να υποβάλουν δήλωση, είτε με χρήση 
πιστωτικής κάρτας είτε με οποιονδήποτε άλλον ανα¬ 
γνωρισμένο στις συναλλαγές ασφαλή τρόπο. 

β) Η παραλαβή της δήλωσης του εγγραπτέου δικαιώ¬ 
ματος οριστικοποιείται με την κατάθεση στο αρμόδιο 
Γραφείο Κτηματογράφησης της απόδειξης καταβολής 
του οφειλόμενου ποσού. 

2. Το πάγιο ανταποδοτικό τέλος που προβλέπεται 
στην περ. γ' της παρ. 10 του άρθρου 2 του Ν. 2308/1995, 
όπως έχει τροποποιηθεί και ισχύει, καταβάλλεται στο 
οικείο Γ ραφείο Κτηματογράφησης κατά την υποβολή 
της σχετικής αίτησης. 

3. Από την έναρξη ισχύος της παρούσας καταργείται 
η υπ’ αριθμ. 53256/19-12-2007 Απόφαση των Υπουργών 
Οικονομίας και Οικονομικών και Περιβάλλοντος Χωρο¬ 
ταξίας και Δημοσίων Έργων «Καθορισμός του τρόπου 
και της διαδικασίας είσπραξης των υπέρ του Οργανι¬ 
σμού Κτηματολογίου και Χαρτογραφήσεων Ελλάδος 
(Ο.Κ.Χ.Ε.) πάγιων ανταποδοτικών τελών κτηματογράφη- 
σης της παρ. 10 περ. α' υποπερ. αα' και γ' του άρθρου 
2 του Ν. 2308/1995 όπως έχει τροποποιηθεί και ισχύει» 
(Β' 2452). 

4. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2014 

ο ΥΠΟΥΡΓΟΙ 

ΠΕΡΙΒΑΛΛΟΝΤΟΣ, 

ΟΙΚΟΝΟΜΙΚΩΝ ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΓΚΙΚΑΣ ΧΑΡΔΟΥΒΕΛΗΣ ΙΩΑΝΝΗΣ ΜΑΝΙΑΤΗΣ 

